stanford-oval/wikipedia huggingface dataset:
Power Macintosh 8600
Aiheesta muualla

Power Macintosh 8600/200 (Arkistoitu – Internet Archive), 8600/250 ja 8600/300 (Arkistoitu – Internet Archive) -mallien tekniset tiedot AppleSpecissä
Power Macintosh 8600 Low End Macissa
Power Macintosh 8600/200, 8600/250 ja 8600/300 EveryMac.comissa
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Karstulan paloasema

Keski-Suomen pelastuslaitoksen Karstulan paloasema sijaitsee Karstulassa osoitteessa Kukontie 2. Paloasema valmistui vuonna 2023 ja sen omistaa Karstulan kunta. Rakennuskustannukset olivat noin 3,8 miljoonaa euroa. Rakennuksen on suunnitellut arkkitehtitoimisto Arkkitehtipalvelu Oy. Paloaseman pinta-ala on 1 061 m2. Autohallissa on paikka yhdelle ensivasteautolle ja kolmelle paloautolle. Lisäksi on pesuhalli ja korjauspaja. Miehistölle on sosiaalitilat, joihin kuuluvat esimerkiksi pukuhuoneet, saunaosasto sekä kuntosali.
Karstulan paloasemalla on sekä ensihoito- että pelastustehtäviin kykenevä monitoimiyksikkö. Rakenteeltaan se on potilaiden kuljetukseen kykenevä ambulanssi, jossa on myös sammutus- ja pelastuskalustoa.  Monitoimiyksikköä työllistävät pääosin ensihoitotehtävät. Ympärivuorokautisesti toimivan monitoimiyksikön lisäksi paloasemalla työskentelee arkisin virka-aikana yksi pelastaja. Tämän lisäksi paloasemaa käyttävät sivutoimiset palokuntalaiset, joiden päivystysvahvuus on kaksi henkilöä virka-ajan ulkopuoella. Hälytyksiin osallistuu satunnaisesti myös muita sivutoimisia palokuntalaisia päivystysvuoronsa ulkopuolelta. Jos käytettävissä oleva resurssi ei riitä, hälytetään apua muilta lähialueen paloasemilta.
Aiheesta muualla

Keski-Suomen pelastuslaitos (verkkosivut)
Poliisiylijohtaja

| Poliisiylijohtaja Polisöverdirektör |
| --- | --- |
 Poliisiylijohtajan tunnus
 Nykyinen Ilkka Koskimäki 1. syyskuuta 2024 lähtien
Nimittäjä:  valtioneuvosto
Kauden pituus:  5 vuotta (uusittavissa)
Perustettu:  20. maaliskuuta 1926
Ensimmäinen:  Esko Heilimo
Palkka:  11 981 €/kk (2021)
Poliisiylijohtaja (ruots. polisöverdirektör) johtaa Suomen poliisin ylijohtona toimivaa poliisihallitusta. Poliisiylijohtajan valitsee valtioneuvosto sisäministerin esityksestä viiden vuoden kausiksi kerrallaan.
Nykyisenä poliisiylijohtajana toimii Ilkka Koskimäki, joka aloitti tehtävässä 1. syyskuuta 2024.
Historia

Aiemmin nimikkeenä käytettiin nimeä ylipoliisipäällikkö aina Fjalar Jarvan kauden loppuun eli 1. maaliskuuta 1973 asti.
Ylipoliisipäälliköt ja poliisiylijohtajat ovat tähän mennessä aina olleet sukupuoleltaan miehiä ja koulutukseltaan juristeja, yleensä varatuomareita tai oikeustieteen lisensiaatteja.
Vuoteen 2014 asti poliisihallitus vastasi paikallispoliisin päälliköiden nimityksestä, kunnes vastuu siirrettiin sisäministeriölle. Poliisiylipäällikköä täytyy kuitenkiin nykyään kuulla ennen nimityksen tekemistä. Samana vuonna valtioneuvosto antoi asetuksen, jossa määritellään poliisiylipäällikön pätevyysvaatimus:
1) Poliisihallituksen poliisiylijohtajalla oikeustieteen kandidaatin tutkinto tai poliisipäällystön tutkinnon lisäksi 3 momentissa tarkoitettu ylempi korkeakoulututkinto, perehtyneisyys poliisitoimeen ja hallintotehtäviin sekä käytännössä osoitettu johtamistaito ja johtamiskokemus;
Vuonna 2021 poliisiylijohtajan kuukausipalkka oli 11 981 euroa.
Viran haltijat

Esko Heilimo 20.3.1926–27.4.1934
Martti Koskimies 27.4.1934–21.12.1946
Karl Gabrielsson (vt.) 1.1.1946–31.1.1947
Urho Kiukas 29.8.1947–16.7.1957
Fjalar Jarva 12.8.1957–1.3.1973
Erkki Korhonen 1.3.1973–18.12.1982
Olli Urponen 1.2.1983–31.12.1997
Reijo Naulapää 1.1.1998–31.12.2004
Markku Salminen 1.1.2005–15.8.2008
Mikko Paatero 16.8.2008–31.7.2015
Seppo Kolehmainen 1.8.2015–31.8.2024
Ilkka Koskimäki 1.9.2024–
Lähteet:
Aiheesta muualla

Poliisiylijohtaja poliisin sivustolla
Suomen poliisin virat
nuorempi konstaapeli
vanhempi konstaapeli
ylikonstaapeli
komisario
ylikomisario
poliisitarkastaja
apulaispoliisipäällikkö
poliisiylitarkastaja
poliisipäällikkö
poliisijohtaja
poliisiylijohtaja
Planetaario (romaani)

| Planetaario> Le planétarium.Alkuperäisteos |
| --- | --- |
Kirjailija:  Nathalie Sarraute
Kieli:  ranska
Genre:  uusi romaani
Kustantaja:  Gallimard
Julkaistu:  1959
Suomennos
Suomentaja:  Kyllikki Clément
Kustantaja:  Karisto
Julkaistu:  1965
Ulkoasu:  nidottu
Löydä lisää kirjojaKirjallisuuden teemasivulta
Planetaario (ransk. Le planétarium) on Nathalie Sarrauten vuonna 1959 ilmestynyt romaani. Teos on ilmestynyt suomeksi vuonna 1965 Kariston julkaisemana Kyllikki Clémentin suomennoksena.
Aiheesta muualla

Kerttu Manninen: Planetaario. Arvosteleva kirjaluettelo 4/1965.
Karstulan taistelu

Karstulan taistelu käytiin Suomen sodan aikana 21. elokuuta 1808 Karstulassa Keski-Suomessa. Vastakkain olivat everstiluutnantti Otto von Fieandtin 1 250 miehen ruotsalais-suomalainen osasto ja kenraali Jegor Vlastovin 4 000 miehen venäläisosasto. Ruotsalais-suomalaisten joukkojen Karstulassa kärsimä tappio päätti heidän keväästä jatkuneen hyökkäyksensä lännessä, ja aloite siirtyi venäläisille.
Venäläiset yrittivät aluksi hyökätä ruotsalaisten Höylänsalmen pohjoisrannalla sijainneita puolustusasemia vastaan, mutta nämä yritykset epäonnistuivat. He aloittivat tämän jälkeen kahden osaston voimin saarrostusliikkeen ruotsalaisten selustaan ja saivat lyötyä puolustajien joukot hajalle. Pakoon lähteneet von Fieandtin joukot saatiin koottua vasta Vetelissä. Sotilaita oli jäljellä 354, joten von Fieandtin tappiot olivat noin 900 miestä.
J. L. Runeberg kuvaa Karstulan taistelua Vänrikki Stoolin tarinoiden runossa ”Otto von Fieandt”. Höylänsalmen sillan pielessä Karstulassa sijaitsevat Fieandtin kivet, joiden luona von Fieandtin kerrotaan johtaneen taistelua piippuaan poltellen. Karstulan kappelissa ylimääräisenä pappina toiminut Carl Gustaf Björklund kirjoitti taistelun kulusta noin kolmen vuoden kuluttua aikalaiskuvauksen kirkonkirjan sisäkansiin.
Aiheesta muualla

Kuvia tai muita tiedostoja aiheesta Karstulan taistelu Wikimedia Commonsissa
K. I. Karttunen : Karstulan taistelu Otto von Fieandtin muistiinpanojen valossa, Hakkapeliitta, 27.08.1935, nro 35, s. 12, Kansalliskirjaston digitaaliset aineistot
"Karstulan sota", Hakkapeliitta, 03.01.1939, nro 1, s. 40, Kansalliskirjaston digitaaliset aineistot
Karstulan taistelu vanhojen kansanmiesten kertomana. Lisäpiirteitä ja oikaisuja, Hakkapeliitta, 07.02.1939, nro 6, s. 20, Kansalliskirjaston digitaaliset aineistot
Suomen sota
| --- | --- |
Taistelut:  Ahvenanmaan kansannousu • Ahvenanmaan valtaus • Alavuden taistelu • Aron kahakka • Gotlannin miehitys • Helsinginrannan maihinnousu • Hörneforsin taistelu • Jauhiaisen salmen taistelu • Juuttaan taistelu • Jynkän taistelu • Kalmalahden taistelu • Kanttin kapina • Karstulan taistelu • Kauhajoen kapina • Kauhajoen taistelu • Kokkonevan taistelu • Koljonvirran taistelu • Kuopion valtaus • Lapuan taistelu • Lemun taistelu • Lintulahden taistelu • Nummijärven taistelu • Oravaisten taistelu • Palvan meritaistelu • Parjakannevan taistelu • Pitsundin taistelu • Pulkkilan taistelu • Pyhäjoen taistelu • Pälkjärven taistelu • Revonlahden taistelu • Rothin ja Spoofin sissiretki • Ruonan taistelu • Samelinlakson taistelu • Sandön taistelu • Siikajoen taistelu • Svartholman piiritys • Toivalan taistelu • Uumajan valtaus • Vaasan taistelu • Venäläiskivi • Viaporin piiritys • Vornan taistelu
Muuta:  Haminan rauha • Kainuun sopimus • kansannousut • Lohtajan aselepo • Olkijoen aselepo • Ruotsin vallankaappaus 1809 • Suomen lähetyskunta
Kaufhaus des Westens

Kaufhaus des Westens eli KaDeWe Wittenbergplatzilta nähtynä
Logo
Kaufhaus des Westens (paremmin tunnettu lyhenteeltään KaDeWe) on tavaratalo Berliinissä. Tavaratalo on osa Karstadt-tavarataloketjua. Se on Manner-Euroopan suurin tavaratalo ja Euroopan toiseksi suurin heti Lontoon Harrodsin jälkeen. Sen pinta-ala on yli 60 000 neliömetriä, ja siellä on ostettavana yli 380 000 erilaista tuotetta. Joka päivä siellä käy 40 000–50 000 asiakasta. Todellinen nähtävyys on ylellinen elintarvikeosasto, jossa on myynnissä mm. satoja erilaisia makkaroita, leipiä, juustoja ja leivoksia. Kauppa sijaitsee Tauentzienstraßella Kurfürstendammin läheisyydessä, ja se on yksi Berliinin suosituimmista nähtävyyksistä.
Historia

Kaupan perusti Adolf Jandorf vuonna 1905 ja rakennuksen suunnitteli arkkitehti Emil Schaudt. Se avattiin vuonna 1907. Vuonna 1927 tavaratalo siirtyi Hertien omistukseen. Toisessa maailmansodassa rakennus pääosin tuhoutui ja se jäi Länsi-Berliinin puolelle. Se avattiin uudelleen juhlahumussa vuonna 1950. Pian KaDeWestä tuli yksi Länsi-Saksan talousihmeen tunnuksista ja lännen näyteikkuna itään.
Tammikuun lopulla 2024 kerrottiin KaDeWen ajautuneen konkurssiin.
Aiheesta muualla

Wikimedia Commonsissa on kuvia tai muita tiedostoja aiheesta .
KaDeWen virallinen sivusto
Proust

Proust on ranskalainen sukunimi:
Jean-Paul Proust (1940–2010), monacolainen poliitikko ja ministeri
Joseph Louis Proust (1754–1826), ranskalainen kemisti
Marcel Proust (1871–1922), ranskalainen kirjailija
Provani

Provani (ruots. Broända) on pieni kylä Salon kaupungin Perniössä. Kylä sijaitsee Perniön lounaisosassa.
Provani sijaitsee Laukanlahden pohjoispuolen laajan peltoaukean reunalla. Kylän länsireunaa myötäilee Laukantie, joka yhdistää Provanin sen naapurikyliin Heikkilään, Laukkaan ja Eikkulaan. Kaikki kylän neljä taloa sijaitsevat joko tien varrella tai sen tuntumassa.
Provani on varhaiskeskiaikaisen Eikkulan tytärkylä ja itsekin asiakirjojen perusteella niin vanha, että historioitsija Aulis Oja epäilee sen olevan nimestään huolimatta 1200-luvun lopun ruotsalaista uudisasutusta vanhempi. Provani oli yhden talon muodostama kylä eli yksinäistalo 1920-luvulle saakka, jolloin sen torppa Rantala itsenäistyi. Kylään on tämän lisäksi lohkottu Traanan tila vuonna 1958 ja Ponttarin talo vuonna 1991.
Provadia-Solnitsata

| Solnitsata> Солницата |
| --- | --- |

Sijainti
 Solnitsata
Koordinaatit:  43°7′42.3″N, 27°28′21.1″E
Valtio:   Bulgaria
Paikkakunta:  Provadija
Aiheesta muualla
   Commonsissa 
Infobox OKNimi-testi OK: 
Provadia-Solnitsata on arkeologinen kohde Balkanilla. Se sijaitsee nykyisessä Bulgariassa Varnan alueella Provadian kaupungin lähistöllä. Kohdetta pidetään Euroopan vanhimpana kaupunkina, joka on ollut olemassa jo viidennellä vuosituhannella eaa. eli esihistoriallisella ajalla. Se on ollut paksun kivimuurin sisällä ja asukasluvuksi on arvioitu yli 300. Kaupungin rakentamisen syyksi arvellaan suolaa, joka on ollut merkittävä kauppatavara ja myös vaihdon väline eli rahan esimuoto.
Kaivaukset paikalla aloitettiin vuonna 2005.
Kanada talviolympialaisissa 2018

Kanada osallistui Pyeongchangin talviolympialaisiin 2018. Maata edusti 226 urheilijaa, jotka kilpailivat 14 urheilumuodossa. Urheilijoista miehiä oli 123 ja naisia 103. Jääkiekkoilijoita oli 48, freestylehiihtäjiä 30, lumilautailijoita 21 ja pikaluistelijoita 19. Avajaisissa joukkueen lippua kantoivat taitoluistelijat Tessa Virtue ja Scott Moir. Päättäjäisissä lipunkantajana toimi kaukalopikaluistelija Kim Boultin.
Urheilijat ja mitalit lajeittain

| Laji | Miehiä | Naisia | Urheilijoita yht>  | Kultaa | Hopeaa | Pronssia | Mitaleja yht>  |
| --- | --- | --- | --- | --- | --- | --- | --- |
| Alppihiihto | 9 | 5 | 14 | 0 | 0 | 0 | 0 |
| Ampumahiihto | 5 | 5 | 10 | 0 | 0 | 0 | 0 |
| Curling | 6 | 6 | 12 | 1 | 0 | 0 | 1 |
| Freestylehiihto | 16 | 14 | 30 | 4 | 2 | 1 | 7 |
| Jääkiekko | 25 | 23 | 48 | 0 | 1 | 1 | 2 |
| Kaukalopikaluistelu | 5 | 5 | 10 | 1 | 1 | 3 | 5 |
| Lumilautailu | 11 | 10 | 21 | 1 | 2 | 1 | 4 |
| Maastohiihto | 7 | 4 | 11 | 0 | 0 | 0 | 0 |
| Mäkihyppy | 1 | 1 | 2 | 0 | 0 | 0 | 0 |
| Ohjaskelkkailu | 5 | 3 | 8 | 0 | 1 | 1 | 2 |
| Pikaluistelu | 10 | 9 | 19 | 1 | 1 | 0 | 2 |
| Rattikelkkailu | 12 | 6 | 18 | 1 | 0 | 1 | 2 |
| Skeleton | 3 | 3 | 6 | 0 | 0 | 0 | 0 |
| Taitoluistelu | 8 | 9 | 17 | 2 | 0 | 2 | 4 |
Point Theatre

Point Theatre (suom. Point-teatteri ja alkuperäiseltä nimeltään The Point Depot) oli 1988‒2007 toiminut konserttiareena North Wall Quayssa Dublinissa, Irlannissa. Siellä oli enimmillään 8 500 istumapaikkaa, mikä tekee areenasta yhden Irlannin suurimmista.[lähde? ]
Historia

Rakennus oli aikaisemmin rautatievarikko, mistä se saikin alkuperäisen nimensä. Se muutettiin konserttisaliksi ja avattiin uudenvuodenaattona 1989, jolloin U2 piti uudistetun rakennuksen ensimmäisen konsertin.[lähde? ]
Pointista tuli tunnettu paikka sadoille miljoonille TV-katsojille, kun siellä järjestettiin Euroviisut vuosina 1994, 1995 ja 1997, mikä teki siitä ainoan rakennuksen, jossa kilpailu on pidetty kolme kertaa. Point oli myös ensimmäinen paikka, jossa esitettiin Riverdance, kun se oli vuoden 1994 Euroviisujen väliaikaesitys Vuoden 1999 MTV Europe Music Awards järjestettiin myös siellä.[lähde? ]
Toukokuussa 1996 Smashing Pumpkinsin konsertissa Point Theatressa 17-vuotias Bernadette O'Brien menehtyi väenpaljoudesta johtuen.
Point rautatievarikko 1983.
Praktischer Idealismus

| Praktischer Idealismus |
| --- | --- |

Alkuperäisteos
Kirjailija:  Richard Coudenhove-Kalergi
Kieli:  saksa
Genre:  Poliittinen filosofia
Julkaistu:  1925

Löydä lisää kirjojaKirjallisuuden teemasivulta
Praktischer Idealismus (engl. Practical Idealism) on Richard Coudenhove-Kalergin 1925 julkaistu kirja, joka käsittelee muun muassa poliittista filosofiaa, yhteiskuntaa, teknologiaa ja pasifismia.
Sisältö > Coudenhove-Kalergin filosofia

Coudenhove-Kalergin mukaan poliittisen demokratian perimmäinen tarkoitus on luoda yhteiskuntaa ohjaavaksi voimaksi ideoiden kautta toimiva henkinen aristokratia, sillä demokratian ohjautuminen muihin kohteisiin johtaisi kulttuuriseen itsemurhaan. Ihmiskunnan teknologisen kehityksen tulisi kulkea käsi kädessä henkisen sosiaalisen kehityksen kanssa, jotta teknologinen kehitys voidaan suunnata hyveelliseen yhteiskunnan poliittiseen kehitykseen. Sen sijaan teknologian kehitys ilman ihmiskunnan henkistä kehitystä johtaisi Coudenhove-Kalergin mukaan tuhoon, josta ensimmäistä maailmansotaa voidaan pitää varoittavana esimerkkinä.
Coudenhove-Kalergi näki ihmisten fyysiset ja henkiset kyvyt vahvasti perinnöllisinä ominaisuuksina. Siinä missä maaseudun pienten yhteisöjen sisäsiittoisuus tuotti voimakastahtoisia, mutta henkisiltä kyvyiltään heikkolahjaisempia yksilöitä, yläluokkaiset kaupunkilaisyhteisöt tuottivat henkisiltä ominaisuuksiltaan rationaalisempia ja sivistyneempiä yksilöitä, jotka kuitenkin olivat usein luonteeltaan heikkoja ja toiminnassaan passiivisia. Monitaustaisten yksilöiden välinen variaatio eri ominaisuuksissa oli sen sijaan laajaa. Coudenhove-Kalergi näki teknologian aikaansaaman maailman pienentymisen johtavan uudenlaisen ulkomuodoltaan muinaisia egyptiläisiä muistuttavan eurasialaisafrikkalaisen rodun kehittymiseen, joka tulevaisuudessa syrjäyttäisi kansojen monimuotoisuuden ja korvaisi sen yksilöiden monimuotoisuudella.
Kulttuurillisella tasolla kamppailu maailman herruudesta käydään pakanallisen ja kristillisen sielun välillä. Pakanallisen sielun ihanteisiin kuului energisyys, vahvuus, voima, maine ja kunnia, kun taas rakkaus, hellyys, inhimillisyys ja myötätunto kuuluivat kristillisiin ihanteisiin. Kristillinen arvomaailma ja tälle pohjautuvat poliittiset ideat, kuten sosialismi ovat perusluonteeltaan universaaleja kansakuntien rajat ylittäviä arvokokonaisuuksia ja täten luontaisesti pakanallisen maailmankuvan vastaisia.
Coudenhove-Kalergi näki pakanallisen arvomaailman juontuvan yhteisön kultturillisesta nuoruudesta. Kristilliselle sielulle ominaiset piirteet taasen esiintyvät laajasti vanhemmissa kulttuureissa, kuten antiikin Kreikassa, Roomassa ja juutalaisuudessa. Coudenhove-Kalergin mukaan Euroopan kristillinen uskonnollinen, sekä epäuskonnollinen etiikka ja moraalikäsitykset olivatkin suurimmaksi osaksi juutalaista alkuperää Nietzscheä lukuun ottamatta.
Juutalaiset toimivat uuden maailman pioneereina ja heidän etiikkansa sisältyi niin politiikkaan, uskontoon, filosofiaan, kuin taiteeseenkin. Juutalaisten ideoiden innoittamana syntyi kokonaan uudenlaisia yhteiskunnallisia malleja, kuten sosialismi. Juutalaisissa yhdistyivät Coudenhove-Kalergin mukaan sisäsiittoisuudesta kumpuava mielenvahvuus, sekä yläluokkainen älykkyys, jotka tekivät juutalaisista menestyksekkäitä ideologisia vaikuttajia.
Sisältö > Yhteiskuntajärjestelmästä

Yhteiskunnan hallintomuotona Coudenhove-Kalergi kannatti aristokratiaa. Hän näki demokraattisen järjestelmän olevan keskiaikaisen feodaaliyhteiskunnan ja tulevaisuuden älyllisen henkisen aristokratian välinen surkea välikausi. Tulevaisuudessa hän näki maailmaa johdettavan älyllisen uusaateliston ideoiden kautta, joiden visioita poliitikot ja virkamiehet panisivat käytäntöön. Tämän uuden maailmaan johtava henkinen aatelisto koostuisi henkisiltä ominaisuuksiltaan korkealuokkaisista ja sielultaan hyveellisistä yksilöistä. Coudenhove-Kalergin mukaan tämän kaltaisia yksilöitä löytyi etenkin eurooppalaisesta aatelistosta ja juutalaisista.
Feodalismin kaatuminen poisti yhteiskunnallisen aseman automaattisen periytymisen ja mahdollisti kyvykkäimpien yksilöiden nousun yhteiskunnan vaikuttaviin asemiin. Coudenhove-Kalergin mukaan kyvykkäimpien yksilöiden nousu yhteiskunnan merkittäviin asemiin yhdistettynä vapaaseen parinvalintaan, johtaisi erotiikan eugeniikan jumalallisten lakien mukaisesti laadukkaimpien yksilöiden lisääntymiseen keskenään, siinä missä perimältään heikkolaatuiset joutuvat tyytymään kumppanin valinnassa toisiin heikkolaatuisiin. Ajan kuluessa kehitys johtaisi uuden monitaustaisen ylempiluokkaisen aristokraattisen rodun syntymiseen. Ihmiskunta siis kehittyisi feodaaliajan epäoikeudenmukaisesta epätasa-arvosta, tasa-arvon kautta oikeudenmukaiseen epätasa-arvoon: Todelliseen uuteen korkealuokkaisen aatelisrodun johtamaan hengelliseen aristokratiaan.
Sisältö > Teknologiasta ja pasifismista

Tulevaisuuden kannalta Coudenhove-Kalergi näki tärkeäksi Euroopan henkisen ja teknologisen kehityksen. Teknologialla oli Coudenhove-Kalergin ajattelussa keskeinen rooli ihmisten vapauttajana orjuudesta ja pakkotyöstä. Tämä mahdollistaisi suuremman vapaa-ajan yhteiskunnassa ja täten henkisen ja kulttuurisen kehityksen, sekä tarjoaisi eurooppalaisille inhimillisen elämän kannalta riittävän materiaalisen tuotannon.
Coudenhove-Kalergi ottaa voimakkaasti kantaa eurooppalaisen pasifismin puolesta. Hän varoitti mahdollisen uuden eurooppalaisen sodan tuhoavan koko mantereen perusteellisesti. Ulkoisena vaarana Euroopan rauhalle näyttäytyi Coudenhove-Kalergin ajattelussa ensisijaisesti Venäjän luoma uhka, johon vastauksena hän kannatti paneurooppalaisen puolustusliiton perustamista.
Planet Shining

| Planet Shining m-flo |
| --- | --- | --- |

Studioalbumin tiedot
 Julkaistu: 23. helmikuuta 2000
 Formaatti: CD
 Tyylilaji: j-pop, hip hop, R&B
 Levy-yhtiö: Avex Trax (Rhythm Zone)
Listasijoitukset
  Japani – 6.
m-flon muut julkaisut
|   | Planet Shining 2000 | The Replacement Percussionists 2000 |
Planet Shining on japanilaisen hip hop -yhtyeen m-flon ensimmäinen studioalbumi. Se julkaistiin 23. helmikuuta 2000.
m-flon perustivat DJ Taku ja MC Verbal vuonna 1998, minkä jälkeen yhtyeeseen liittyi laulaja Lisa. Yhtyeen levyttämät indie-singlet myytiin nopeasti loppuun, joten se päätyi solmimaan sopimuksen suuren levy-yhtiön Avex Traxin kanssa. m-flon ensimmäinen single ”The Tripod E.P.” julkaistiin vuonna 1999 ja pitkä studioalbumi Planet Shining pian sen jälkeen. Albumi menestyi hyvin ja nousi Oricon-listan kuudennelle sijalle.
Albumin 17 kappaleesta 6 on välisoittoja; albumi vie kuuntelijan matkalle vuoteen 2012 ”Global Astroliner” -avaruusaluksella. Planet Shiningin jälkeen m-flo on käyttänyt albumeillaan samankaltaista futuristista avaruusteemaa. Albumiin kuuluu myös viiden kappaleen bonus-CD. Albumin kappaleista julkaistiin myöhemmin remix-albumi The Replacement Percussionists.
Albumilta julkaistiin useita singlejä vuosina 1999 ja 2000: ”L.O.T. (Love or Truth)”, ”Chronopsychology”, ”Hands”, ”Come Back to Me” ja ”The Quantum EP”. Lisäksi kappale ”Been So Long” ja bonus-CD:n kappaleita oli julkaistu aiemmilla singleillä ”The Tripod E.P”. ja ”Mirrorball Satellite 2012”.
Kappaleet

Kaikki kappaleet säv. ja san. m-flo (lukuun ottamatta kappaleen 14 sanoitusta).
| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro [välisoitto] | 0.57 |  |  |  |  |  |  |  |
| 2. | Ten Below Blazing | 4.55 |  |  |  |  |  |  |  |
| 3. | Announcement [välisoitto] | 0.34 |  |  |  |  |  |  |  |
| 4. | Planet Shining | 5.06 |  |  |  |  |  |  |  |
| 5. | Come Back To Me | 4.49 |  |  |  |  |  |  |  |
| 6. | Guidance [välisoitto] | 0.59 |  |  |  |  |  |  |  |
| 7. | Chronopsychology | 3.50 |  |  |  |  |  |  |  |
| 8. | Hands | 5.09 |  |  |  |  |  |  |  |
| 9. | Radio Show [välisoitto] | 4.38 |  |  |  |  |  |  |  |
| 10. | Saywhatchugotta | 3.59 |  |  |  |  |  |  |  |
| 11. | Just Be | 5.23 |  |  |  |  |  |  |  |
| 12. | Line Holding [välisoitto] | 1.37 |  |  |  |  |  |  |  |
| 13. | Quantum Leap | 3.25 |  |  |  |  |  |  |  |
| 14. | L.O.T. (Love or Truth) [sanat Lisa, Verbal, Taku & H.U.B.] | 6.11 |  |  |  |  |  |  |  |
| 15. | Deep Within | 6.26 |  |  |  |  |  |  |  |
| 16. | Been So Long | 5.51 |  |  |  |  |  |  |  |
| 17. | Outro [välisoitto] | 2.43 |  |  |  |  |  |  |  |
| Bonus-CD Bug Planet Dub, miksaus DJ Horii a> k.a. Horii Sport |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Too Much Sense [DJ Alamo Remix] | 3.18 |  |  |  |  |  |  |  |
| 2. | Mindstate [feat. Sphere] | 5.07 |  |  |  |  |  |  |  |
| 3. | Flo Jack 〜Theme from Flo Jack [Mr. Drunk Remix by Mummy D] | 4.31 |  |  |  |  |  |  |  |
| 4. | Mirrorball Satellite 2012 [SRATM Remix by Towa Tei] | 2.34 |  |  |  |  |  |  |  |
| 5. | L.O.T. (Love or Truth) [DJ Tonk Remix] | 3.29 |  |  |  |  |  |  |  |